Euroopa Liidu Teataja L 058 , 26/02/2004 Lk 0016 - 0018



Komisjoni määrus (EÜ) nr 324/2004, 25. veebruar 2004, millega muudetakse I lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes [1], viimati muudetud komisjoni määrusega (EÜ) nr 2145/2003 [2], eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete puhul, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad igas ravitud loomadelt saadud söödavas koes (sihtkude) ja jääkide kontrollimiseks olulise jäägi laad (markerjääk). (4) Jääkide kontrollimiseks vastavalt ühenduse õigusaktidele tuleks üldjuhul kehtestada jääkide piirnormid maksa või neeru sihtkoes. Kuna maks ja neerud rahvusvahelise kaubanduse puhul sageli rümbast eemaldatakse, tuleks kehtestada jääkide piirnormid ka lihas- või rasvkoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Määruse (EMÜ) nr 2377/90 I lisasse tuleks lisada kanamütsiin ja diklofenak. (7) Enne käesoleva määruse jõustumist tuleks kehtestada piisav tähtaeg, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu direktiivile 2001/82/EÜ [3]. (8) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 2004 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] ELT L 322, 9.12.2003, lk 5. [3] EÜT L 311, 28.11.2001, lk 1. -------------------------------------------------- LISA Määruse (EMÜ) nr 2377/90 I lisasse lisatakse järgmised ained: 1. Antibakteriaalsed ained 1.2. Antibiootikumid 1.2.10. Aminoglükosiidid "Farmakoloogilised toimeained | Markerjääk | Loomaliik | Jääkide piirnormid | Sihtkude | Kanamütsiin | Kanamütsiin A | Kõik toiduloomade liigid, v.a kalad [1] | 100 μg/kg | Lihaskude | 100 μg/kg | Rasvkude [2] | 600 μg/kg | Maks | 2500 μg/kg | Neer | 150 μg/kg | Piim | 4. Põletikuvastased ained 4.1. Mittesteroidsed põletikuvastased ained 4.1.6. Fenüüläädikhappe derivaadid "Farmakoloogilised toimeained | Markerjääk | Loomaliik | Jääkide piirnormid | Sihtkude | Diklofenak | Diklofenak | Veised [3] | 5 μg/kg | Lihaskude | 1 μg/kg | Rasvkude [3] | 5 μg/kg | Maks | 10 μg/kg | Neer | Sead | 5 μg/kg | Lihaskude | 1 μg/kg | Nahk + rasvkude | 5 μg/kg | Maks | 10 μg/kg | Neer | [1] "Ei kasutata loomade puhul, kellelt saadakse inimtoiduks ettenähtud mune. [2] "Sea- ja kodulinnuliikide puhul hõlmab kõnealune jääkide piirnorm ""nahka ja rasvkudet loomulikes proportsioonides""." [3] "Ei kasutata loomade puhul, kellelt saadakse inimtoiduks ettenähtud piima." --------------------------------------------------